id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms en id nl id id pl id id id id ms id ms ms ms id id id id ms ms id de id id id ms ms id ms ms id ms id ms id ms id id ms id ms id ms id id ms id ms id id ms id ms id id id ms de id id ms id ja id id ms ms id id id en id id hy hy hy ms ms en en en en id en id id id id ms en id id jv ms id id it es id id en id ms ms ms ms ms ms
Penyakit Diabetes 1.5: Bukan Jenis 1, Bukan Jenis 2 - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Pernah Dengar Kencing Manis 1.5? Baca Ini, Mana Tahu Dalam Diam Anda Mengalaminya!
Ditulis oleh Mohammad Nazri Zulkafli Disemak pada 19/04/2021
Disemak secara perubatan oleh Dr. Gabriel Tang Pei Yung
Risiko penyakit diabetes sememangnya diketahui ramai. Pemakanan tidak seimbang, obesiti dan kurang aktiviti fizikal adalah contoh kenapa seseorang itu mudah untuk mendapat masalah kencing manis.
Walau bagaimanapun, anda perlu tahu bahawa bukan semua kencing manis adalah disebabkan oleh gaya hidup tidak sihat.
Kencing manis jenis 1 sebagai contoh, merupakan keadaan kesihatan yang sering dikaitkan dengan masalah kerosakan sel yang menghasilkan insulin.
Proses autoimun tersebut berlaku pada kadar tertentu dan apabila prosesnya perlahan, ia juga dikenali sebagai diabetes autoimun pendam dalam orang dewasa (LADA).
Apa yang menariknya mengenai LADA, sesetengah ahli akademik menganggapnya sebagai kencing manis jenis 1.5.
Berbeza dengan kencing manis jenis 1, ia sering didiagnosis pada individu dewasa (sekitar 30 tahun) dan sering disalah diagnosis sebagai kencing manis jenis 2.
Bagaimana cara untuk membezakannya? Baca artikel ini untuk mengetahuinya dengan lebih lanjut.
Tidak banyak beza (simptom) dengan penyakit diabetes lain
Oleh sebab LADA mempunyai komplikasi fisiologi yang lebih kurang sama dengan diabetes 1 dan 2, ia mempunyai gejala yang sama.
Mereka yang mengalaminya boleh mendapat simptom seperti:
Kerap kencing terutamanya pada waktu malam
Hilang berat badan tanpa diet
Rasa kebas pada kaki dan tangan
Jika tidak didiagnosis atau jumlah gula dalam darah tidak terkawal, ia boleh menyebabkan komplikasi ketoasidosis yang boleh membawa maut.
Mungkin anda berpendapat bahawa perubahan gaya hidup boleh mengekalkan fungsi insulin dalam badan pada tahap optimum.
Fakta tersebut hanya benar bagi penghidap diabetes jenis 2.
LADA merupakan masalah yang melibatkan sel autoimun. Sel tersebut akan menyerang sel yang bertanggungjawab menghasilkan insulin di dalam badan.
Oleh sebab itulah mereka yang aktif dan tidak mempunyai masalah obesiti masih boleh mendapat masalah diabetes.
Anda Hamil & Alami Diabetes? AWAS! Ada Makanan Patut DIELAKKAN, Pilih Betul-Betul Ya!
Air Kencing Dihurung Semut? Selain Tanda Diabetes, Ini Juga Simptom Penyakit Lain!
Risiko penyakit diabetes 1.5, siapa yang boleh dapat masalah kesihatan ini?
Sebelum bercerita lebih lanjut berkenaan dengan punca kencing manis jenis 1.5, anda perlu tahu bagaimana diabetes terjadi.
Bagi diabetes jenis ini, ia sering dianggap sebagai keadaan kesihatan autoimun.
Ini berikutan sel badan penghidap bertindak memusnahkan sel beta yang bertanggungjawab menghasilkan insulin di dalam organ pankreas.
Tanpa sel tersebut, sel tidak boleh menggunakan glukosa sebagai sumber tenaga pada tahap yang optimum.
Oleh sebab mereka yang mengalami diabetes jenis 1 tidak boleh menghasilkan insulin, mereka perlu mendapatkan sumber insulin melalui suntikan farmakologi.
Diabetes jenis 2 pula beroperasi lebih kepada konsep kerintangan insulin.
Badan anda masih boleh menghasilkan insulin, namun, ia tidak boleh menggunakannya.
Faktor kepada berlakunya masalah itu bergantung kepada gaya hidup penghidap. Mereka yang obes dan hidup tidak aktif lebih berisiko.
Oleh yang demikian, perubahan gaya hidup boleh membantu penghidap untuk mengatasi masalah ini.
Mereka yang sudah serius, boleh dirawat menggunakan ubat pil dan suntikan insulin.
Jadi bagaimana pula dengan diabetes jenis 1.5?
Oleh sebab ia merupakan masalah autoimun, komponen genetik merupakan salah satu sebab utama mengapa ia berlaku.
Antibodi di dalam badan penghidap bertindak menghancurkan sel beta di dalam organ pankreas seperti proses patologi diabetes jenis 1.
Namun, berbeza dengan diabetes jenis 1 yang sering didiagnosis ketika kanak-kanak, mereka yang mempunyai masalah diabetes 1.5 cenderung untuk didiagnosis di usia dewasa.
Jika penghidap obes dan tidak aktif, risiko untuk mendapat diabetes jenis 2 juga tinggi.
Ada cara ke nak rawat masalah ini?
Oleh sebab LADA menyebabkan badan anda tidak berupaya untuk menghasilkan insulin, rawatan terapi insulin merupakan kunci kepada kawalan gula dalam darah.
Namun, proses patologi yang berlaku agak perlahan. Maka, pada peringkat awal, doktor mungkin akan mempreskripsikan anda pil kencing manis terlebih dahulu.
Apabila sejumlah besar sel beta di dalam pankreas anda musnah dek antibodi badan, rawatan insulin perlu diambil.
Secara puratanya, menurut kajian pada tahun 2016 oleh Kolej Farmasi Oklahoma, mereka yang didiagnosis dengan diabetes 1.5 bakal memerlukan insulin dalam tempoh 5 tahun.
Jika penghidap patuh kepada protokol rawatan dan mengambil insulin seperti yang diarahkan, risiko untuk mereka mendapat komplikasi diabetes sangatlah rendah.
Oleh sebab itulah penting bagi mereka yang mengalami simptom diabetes untuk membuat pemeriksaan.
Rawatan awal boleh membantu meningkatkan kualiti hidup individu.
Diabetes jenis 1.5 memang wujud. Namun, nama yang lebih kurang kontroversi adalah LADA, kencing manis pendam dalam orang dewasa.
Protokol rawatan bagi mereka yang menghidapnya lebih kurang sama dengan diabetes 1.
Mereka yang patuh kepada arahan doktor bakal menikmati kualiti hidup yang lebih tinggi.
Maka, jika anda mengalami simptom diabetes, dapatkan pemeriksaan kesihatan dengan kadar segera.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Recognizing and Appropriately Treating Latent Autoimmune Diabetes in Adults. (https://www.ncbi.nlm.nih.gov/pmc/articles/PMC5111528/). Diakses pada 15 Julai 2020.
Treatment of Latent Autoimmune Diabetes in Adults: What is Best? (https://pubmed.ncbi.nlm.nih.gov/30009709/). Diakses pada 15 Julai 2020.
Characteristics and Prevalence of Latent Autoimmune Diabetes in Adults (LADA). (https://www.ncbi.nlm.nih.gov/pmc/articles/PMC3339117/). Diakses pada 15 Julai 2020.
B-Cell Protection and Therapy for Latent Autoimmune Diabetes in Adults. (https://www.ncbi.nlm.nih.gov/pmc/articles/PMC2811444/). Diakses pada 15 Julai 2020.
Diabetes Life Expectancy. (https://www.diabetes.co.uk/diabetes-life-expectancy.html). Diakses pada 15 Julai 2020.
Latent autoimmune diabetes in adults (LADA): What is it? (https://www.mayoclinic.org/diseases-conditions/type-1-diabetes/expert-answers/lada-diabetes/faq-20057880#:~:text=Latent%20autoimmune%20diabetes%20in%20adults%20(LADA)%20is%20a%20slow%2D,producing%20cells%20in%20the%20pancreas.). Diakses pada 15 Julai 2020.
Risau Pilih Makanan Sebab Ada Diabetes? Ini Menu Sesuai Untuk Anda
Awas, JANGAN Ambil 7 Makanan Ini Jika Anda Ingin Elak Diabetes!
Ditulis oleh Mohammad Nazri Zulkafli Disemak pada 19/04/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.